
З А П О В Е Д
 
№ 184 - 61 / 22.11.2021 г.


На основание чл. 259, ал. 1 от ЗПУО; чл. 31, ал. 1, т. 1 - 4, т. 10, т. 24, т. 26 и т. 34 от Наредба № 15 за статута и професионалното развитие на учителите, директорите и другите педагогически специалисти;  Заповед № РД 01 – 890 / 03.11.2021 година на МЗ; Заповед № РД 09-4247/ 08.11.2021 на МОН; Заповед № РД 01 – 911 / 08.11.2021 година на МЗ и при правилата разписани в Насоки за обучение и действия в условията на извънредна епидемична обстановка в училищата.

И З М Е Н Я М, Заповед 178 - 55 / 09.11.2021:


І. Считано от 23.11.2021 година, обучението в ОУ“Отец Паисий“ с. Говедаре се осъществява при спазване на следните противоепидемични мерки:

1. Дезинфекция на повърхностите и проветряване
а) Всекидневно двукратно (преди началото и след приключване на смяната) влажно почистване и дезинфекция на всички критични точки, включително дръжки на врати и прозорци, ключове за осветление, парапети, уреди, екрани;
б) Увеличаване на хигиенните и дезинфекционните мероприятия при наличие на потвърден случай на COVID-19 – от 4 пъти на ден до дезинфекция на всеки час в зависимост от обектите;
в) Почистване и дезинфекциране на тоалетните и санитарните помещения по график. Своевременно осигуряване на течен сапун, дезинфектанти, автоматичен сешоар за ръце, тоалетна хартия;
г) Дезинфекциране на ползваните стаи и помещения в сградата 
д) Дезинфекциране на учителската стая по време на всеки учебен час;
е) Проветряване на учебните стаи по време на всяко междучасие и поне 2 пъти по време на часа за не по-малко от 1 минута в съответствие с метеорологичните условия

2. Лична хигиена
а) Осигуряване на течаща топла вода и сапун във всяко санитарно помещение;
б) Поставяне на дезинфектант за ръце на видно място на входа на училището, в класни стаи, кабинети, лаборатории, работилници и други помещения в сградата на училището;
в) Поставяне на видно място на правила за спазване на лична хигиена;

3. Носене на защитна маска за лице.
3.1 Учениците от начален етап (I-IV клас) задължително носят защитна маска за лице и в класната стая от пристигането им в училище до приключване на изследването с бърз антигенен тест и отчитане на отрицателен резултат от теста – в дните на изследване.
3.2. Всички ученици от V до VII клас, както и целият педагогически и непедагогически персонал в училищата, да носят защитна маска за лице по време на престоя и обучението им в училище.
3.3. Защитните маски за лице за учениците се осигуряват от тях, респективно от техните родители. ОУ“Отец Паисий“ с. Говедаре,  осигурява защитни маски за лице и в случаите, когато учениците нямат такива или не са подходящи за ползване и за персонала.
3.4. Препоръчително е защитните маски за лице, които се използват от ученици, педагогически и непедагогически персонал да са хирургически или поне от 3 слоя. Най- добрата комбинация на материал е: 1) вътрешен слой хидрофилен материал, напр. памук; 2) външен слой от хидрофобен материал, напр. полипропилен, полиестер, който може да ограничи външно проникване на замърсители в носа и устата; 3) среден хидрофобен слой от синтетичен невълнен материал като полипропилен или памучен слой, който да засилва филтрацията или да задържа капчици.
3.5. Изключение от изискването за носене на защитна маска за лице се допуска в следните случаи:
а) в училищния двор при спазване на физическа дистанция от 1,5 м.
б) за учениците в начален етап (I-IV клас) по време на учебен час;
в) за деца и ученици със специални образователни потребности, при които има установена невъзможност за придържане към носенето на защитна маска и становище от личен или от лекуващ лекар, удостоверяващо това;
3.6. При желание на родителите, учениците от начален етап (I-IV клас), могат да носят защитни маски за лице по време на целия им престой в училище.


ІІ. Присъствено обучение

4. Изследване на учениците с неинвазивни бързи антигенни тестове за CОVID- 19
4.1. Бързи антигенни тестове за COVID-19 в училище се правят два пъти седмично на  учениците, чиито родители предварително са декларирали съгласие за това и на педагогическия и непедагогическия персонал, предварително  декларирал съгласие за това, не по-късно от 7.30 часа  деня на тестването. 
4.2. .Не се тестват ученици и на педагогическия и непедагогическия персонал, които притежават валиден документ за ваксинация, преболедуване или изследване по смисъла на Заповед № РД-01-890/03.11.2021 г. на министъра на здравеопазването.
4.3. Изследването на учениците се извършва в класната стая на паралелката от  класния ръководител и педагогически специалист, който преподава в съответната паралелка в деня на тестването, а при необходимост и от служител на непедагогическия персонал, който разполагат с валидни документи за ваксинация, преболедуване или отрицателен резултат от лабораторно изследване, преди началото на първия час – до 8.00 часа.
4.4. Доброволци може да бъдат родители, медиатори, представители на БЧК и др., които разполагат с валидни документи за ваксинация, преболедуване или отрицателен резултат от лабораторно изследване. 
4.5. При вземане и отчитане на пробата лицата следва да са с лични предпазни средства – ръкавици и маски, осигурени от институцията. Изследването и отчитането на резултата се осъществява при спазването на указанията на производителя на съответния тест.

5. На ротационен принципа за учениците от прогимназия 
5.1. От 23.11.2021 до 26.11.2021 година присъствено се обучават учениците от V клас
5.2. От 29.11.2021 до 30.11.2021 година, присъствено се обучават учениците от VІ и VІІ клас

ІІІ. Oбучение от разстояние в електронна среда.

1. В обучение от разстояние, следва да бъдат останат:
√ ученици от VI и VII клас за периода от 23.11.2021 до 26.11.2021 година;
√ учениците от V клас за периода от 29.11.2021 до 30.11.2021 година
√ учениците от І-ІV клас, чиито родители не са дали съгласие за изследване (родителите не подават заявление за преминаване в обучение от разстояние в електронна среда и не се изисква разрешение от началника на регионалното управление на образованието);
1. Обучението да се осъществява чрез средствата на информационно-комуникационните технологии в платформата TEAMS, синхронно, съобразно утвърденото седмично разписание за I- вия срок на учебната 2021/ 2022 година и Дневен режим /Приложение 1/ към настоящата заповед.


Настоящата заповед да се сведе до знанието на всички педагогически специалисти за сведение и изпълнение чрез полагане на подпис .

Контролът по изпълнение на заповедта ще осъществявам лично.

За неизпълнение на настоящата заповед виновните лица носят отговорност по силата на КТ. 

Диана Фодулска-Огорелкова

директор на ОУ"Отец Паисий" с. Говедаре


